***Anexa nr.1***

**SPECIFICAȚII TEHNICE**

**privind achiziționarea serviciilor de formare profesională a șomerilor prin cursuri pentru anul 2021 în regiunea Centru a R. Moldova, inclusiv mun. Chișinău**

**Scopul achiziției:**

principalul scop al achiziției este implementarea măsurii active de formare profesională prin cursuri a șomerilor care sunt înregistrați la subdiviziunile teritoriale ale Agenției Naționale pentru Ocuparea Forței de Muncă (ANOFM) conform reglementărilor prevăzute la art.32 din Legea nr.105/2018, în Anexa nr.2 la Hotărârea Guvernului nr.1276/2018 și în Regulamentul cu privire la organizarea formării profesionale a șomerilor, aprobat prin Ordinul comun al Ministerului Sănătății, Muncii și Protecției Sociale și Ministerului Educației, Culturii și Cercetării nr. 1485/1713 din 26/27.12.2019.

**Principalele obiective ale formării profesionale a șomerilor:**

Formarea profesională a șomerilor are ca scop creșterea șanselor de ocupare a șomerilor prin atingerea următoarelor obiective:

* formarea și dezvoltarea de abilități, competențe și aptitudini, inclusiv a competențelor-cheie: digitale, antreprenoriale, lingvistice, interculturale, solicitate pe piața muncii;
* facilitarea (re)integrării profesionale în concordanță cu tendințele pieței muncii;
* creșterea nivelului de pregătire profesională pentru a răspunde nevoilor reale de personal calificat ale angajatorilor;
* actualizarea cunoștințelor și perfecționarea pregătirii profesionale în ocupația de bază, precum și în ocupațiile înrudite;
* recalificarea, determinată de restructurarea economică, de mobilitatea socială sau de modificările capacității de muncă;
* însușirea unor cunoștințe avansate, metode și procedee moderne necesare pentru îndeplinirea sarcinilor de serviciu.

**Modul și Locația de prestare a serviciilor:**

Formarea profesională a șomerilor în regiunea Centru a R.Moldova, inclusiv mun.Chișinău cuprinde următoarele municipii/raioane: Chișinău, Anenii Noi, Călărași, Criuleni, Dubăsari, Hâncești, Ialoveni, Nisporeni, Orhei, Rezina, Strășeni, Șoldănești, Telenești și Ungheni. Formarea profesională se va desfășura în spațiile educaționale ale furnizorilor de servicii, iar pe perioada realizării practicii în producție în laboratoarele furnizorilor de servicii sau la sediile întreprinderilor/companiilor cu care colaborează furnizorii de servicii.

**Lista cursurilor de formare profesională a șomerilor pentru anul 2021 în regiunea Centru a R.Moldova, inclusiv mun.Chișinău:**

|  |  |  |  |  |  |
| --- | --- | --- | --- | --- | --- |
| **Nr.** | **Denumirea meseriei/ profesiei /programului de formare profesională** | **Nr. Șomeri total** | **Durata programelor de formare profesională (luni)** | **Durata programelor de formare profesională (ore de instruire)** | **Valoarea estimată (lei)** |
|  | Apicultor | 10 | 2 | 288 ore | 12000 |
|  | Barman | 40 | 2 | 288 ore | 58400 |
|  | Bucătar | 90 | 6 | 864 ore | 486000 |
|  | Chelner (ospătar) | 40 | 3 | 432 ore | 84000 |
|  | Coafor | 10 | 5 | 720 ore | 40000 |
|  | Cofetar | 50 | 3 | 432 ore | 127500 |
|  | Contabil (1 lună) | 35 | 1 | 144 ore | 24500 |
|  | Contabil (6 luni) | 75 | 6 | 864 ore | 360000 |
|  | Cusătoreasă (industria confecţiilor) | 20 | 3 | 432 ore | 42000 |
|  | Electrogazosudor- montator | 85 | 6 | 864 ore | 382500 |
|  | Electromontor la repararea şi întreţinerea utilajelor electrice | 50 | 6 | 864 ore | 225000 |
|  | Floricultor | 10 | 2 | 288 ore | 14000 |
|  | Frizer | 110 | 6 | 864 ore | 528000 |
|  | Lăcătuş-instalator tehnică sanitară | 40 | 6 | 864 ore | 180000 |
|  | Manichiuristă | 55 | 2 | 288 ore | 71500 |
|  | Mecanic auto | 35 | 6 | 864 ore | 147000 |
|  | Operator în sala de cazane | 15 | 4 | 576 ore | 36000 |
|  | Pedichiuristă | 15 | 2 | 288 ore | 19500 |
|  | Placator cu plăci | 10 | 3 | 432 ore | 22500 |
|  | Operator pentru suportul tehnic al calculatoarelor (CORM: 413203 - Operator la calculatoare și calculatoare electronice) | 45 | 2 | 288 ore | 67500 |
|  | Secretariat și muncă de birou (CORM: 412001 - Secretară) | 10 | 4 | 576 ore | 28000 |
|  | Vânzător | 40 | 3 | 432 ore | 84000 |
|  | **Total: 22 meserii /profesii /programe de formare profesională** | **890 șomeri** |  |  | **3039900 lei** |

**Activități-cheie:**

* Organizarea cursurilor conform programelor de studiu autorizate provizoriu /acreditate, conform prevederilor Hotărârii Guvernului nr.616/2016, la meseriile/profesiile incluse în tabelul de mai sus
* Formarea profesională va fi organizată în grupuri de cca 10-15 persoane
* Conlucrarea cu întreprinderi/companii, în mod special din municipiul/raionul de domiciliu al cursantului pentru a asigura realizarea practicii în producție
* Asigurarea tehnico-logistică a cursului de formare profesională (spațiile necesare desfășurării programului de studiu, materiale și suport de curs pentru instruirea teoretică, echipamentul tehnic necesar, consumabile privind realizarea instruirii practice)
* Evaluarea cursanților și organizarea examenelor de calificare
* Eliberarea corespunzător programului de formare profesională a certificatelor de calificare/perfecționare/atestare a competențelor profesionale, certificatelor de calificare sau diplomelor, conform modelului stabilit de Ministerul Educației, Culturii și Cercetării.

**Profilul prestatorului de servicii. Cerințe minime:**

* Instituții educaționale de formare profesională continuă sau alte tipuri de instituții/organizații de stat ori private care dețin programe de studiu autorizate provizoriu /acreditate, conform prevederilor Hotărârii Guvernului nr.616/2016, la meseriile/profesiile, inclusiv cu durata programului specificată în tabelul de mai sus. Conform prevederilor Regulamentului cu privire la organizarea formării profesionale a șomerilor, aprobat prin Ordinul comun al Ministerului Sănătății, Muncii și Protecției Sociale și Ministerului Educației, Culturii și Cercetării nr.1485/1713 din 26/27.12.2019, formarea profesionale a șomerilor se va realiza după cum urmează la: 1) programe de formare profesională tehnică secundară de scurtă durată cu durata 720-840 ore, care se realizează într-o perioadă de 6-8 luni; 2) programe de formare profesională continuă a adulților, cu durata prevăzută în Hotărârea Guvernului nr.193/2017 pentru aprobarea Regulamentului cu privire la formarea continuă a adulților.
* În cazul programelor de formare profesională tehnică secundară de scurtă durată coraportul între pregătirea teoretică și pregătirea practică constituie 30-45% pentru instruirea teoretică și respectiv 55-70% pentru instruirea practică, inclusiv practica de producție. Numărul de ore la instruirea practică poate varia în dependență de specificul meseriei.
* Furnizorii de servicii de formare profesională au obligația să asigure realizarea practicii în producție a șomerilor cursanți.
* Furnizorii de servicii de formare profesională pe parcursul desfășurării cursurilor au obligația de a ține evidența șomerilor la curs, inclusiv pe perioada realizării practicii și să prezinte lunar informația respectivă subdiviziunilor teritoriale ale ANOFM, conform modelului aprobat.
* La finalizarea programelor de formare profesională pentru șomeri, instituția organizează examenele de calificare, probe de absolvire, care se desfășoară în conformitate cu prevederile Regulamentului de organizare și desfășurare a examenului de calificare, aprobat prin Ordinul Ministerului Educației, Culturii și Cercetării nr.1127/2018 și Metodologia de elaborare a programelor și curriculum-ului din cadrul învățării pe tot parcursul vieții, aprobată prin Ordinul Ministerului Educației, Culturii și Cercetării nr.70/2019.
* Furnizorii de servicii de formare profesională eliberează șomerilor-cursanți care au promovat examenul de calificare, probele de absolvire specifice programului de formare profesională, după caz, certificate de calificare/perfecționare/atestare a competențelor profesionale, certificate de calificare sau diplome, conform modelului stabilit de Ministerul Educației, Culturii și Cercetării.

**Procedura de aplicare:**

În vederea demonstrării conformității cu cerințele solicitate, aplicantul va prezenta prin intermediul SIA RSAP:

* Copia Ordinului Ministerului Educației, Culturii și Cercetării care atestă că programul de studiu este autorizat provizoriu /acreditat, conform prevederilor Hotărârii Guvernului nr.616/2016
* Copia programului de studiu autorizat provizoriu /acreditat, pentru meseria/profesia la care aplică
* Scrisoare de intenție, completată în format electronic, conform tabelului de mai jos, semnată și ștampilată de conducător

|  |  |  |
| --- | --- | --- |
|  | **Denumirea aplicantului** |  |
|  | **Denumirea meseriilor/profesiilor pentru care aplică, conform loturilor anunțate** |  |
|  | **Motivația de a aplica pentru oferta respectivă *(maxim 3 fraze)*** |  |
|  | **Experiența acumulată în domeniul de formare profesională, inclusiv a adulților *(de completat informația)*** | - nr. total de ani de experiență în domeniu:  - nr. mediu de persoane instruite anual pentru fiecare meserie/profesie la care aplică  - ponderea medie a cursanților angajați după absolvirea cursurilor |
|  | **Conlucrarea cu întreprinderi/companii de profil în vederea asigurării realizării de către cursanți a practicii în producție *(de bifat și completat informația, după caz)*** | **□ instituția nu are parteneriate** cu întreprinderi și asigură realizarea practicii în producție doar în laboratoarele proprii  **□ instituția are parteneriate** (acorduri de colaborare) cu diverse întreprinderi și repartizează cursanții pentru realizarea practicii în producție  *Suplimentar, de completat:*  Lista întreprinderilor /organizațiilor /companiilor cu care aplicantul colaborează în vederea antrenării cursanților la practica în producție, pentru fiecare meserie/profesie la care aplică: |
|  | **Asigurarea cursanților cu spațiu de locuit pe perioada formării profesionale *(de bifat și completat informația, după caz)*** | **□ instituția dispune** de spații de cazare proprii (cămin) și poate pune la dispoziția cursanților aceste spații pe perioada formării profesionale  *Suplimentar, de completat:*  a) adresa deplină a căminului:  b) nr. de locuri de cazare pe care le poate oferi pe perioada formării profesionale a șomerilor:  **□ instituția nu dispune** de spații de cazare proprii (cămin), dar poate asigura cazarea cursanților în alte spații  *Suplimentar, de completat:*  a) adresa deplină a căminului:  b) nr. de locuri de cazare pe care le poate oferi pe perioada formării profesionale a șomerilor:  **□ instituția nu poate asigura** cursanții cu spații de cazare pe perioada formării profesionale |
|  | **Dotarea și accesibilitatea spațiilor educaționale și a programelor de formare profesională pentru persoanele cu cerințe educaționale speciale (CES), inclusiv persoane cu dizabilități *(de bifat și de specificat detalii, maxim 3 fraze)*** | **□ instituția nu este** dotată și accesibilă pentru formarea profesională a persoanelor cu CES, inclusiv persoane cu dizabilități  **□ instituția este** dotată și accesibilă pentru formarea profesională a persoanelor cu CES, inclusiv persoane cu dizabilități  *Detalii:* |